CELEX: C2005/229/23
Language: hu
Date: 2005-09-17 00:00:00
Title: Az Elsőfokú Bíróság ítélete 2005. július 13. a C-T-260/97. sz., Camar Srl kontra az Európai Unió Tanácsa és az Európai Bizottság ügyben (Piacok közös szervezése – Banán – Behozatali szabályok – A Közösség szerződésen kívüli felelőssége – A kárösszeg megállapítása)

17.9.2005   
            
            
               HU
            
            
               Az Európai Unió Hivatalos Lapja
            
            
               C 229/12
            
         
      AZ ELSŐFOKÚ BÍRÓSÁG ÍTÉLETE
   
   2005. július 13.
   a C-T-260/97. sz., Camar Srl kontra az Európai Unió Tanácsa és az Európai Bizottság ügyben (1)
   
   (Piacok közös szervezése - Banán - Behozatali szabályok - A Közösség szerződésen kívüli felelőssége - A kárösszeg megállapítása)
   (2005/C 229/23)
   Az eljárás nyelve: olasz
   A T-260/97. sz. ügyben, a Camar Srl (székhelye: Firenze [Olaszország], képviselik: W. Viscardini Donà, M. Paolin és S. Donà ügyvédek, kézbesítési cím: Luxembourg) kontra az Európai Unió Tanácsa (képviselik: kezdetben J. P. Hix és A. Tanca, később J. P. Hix és F. Ruggeri Laderchi, meghatalmazotti minőségben, kézbesítési cím: Luxembourg) és az Európai Közösségek Bizottsága (képviselik: kezdetben H. van Vliet, később C. Van der Hauwaert és L. Visaggio, meghatalmazotti minőségben, segítőjük: A. Dal Ferro ügyvéd, kézbesítési cím: Luxembourg) ügyben, támogatják: a Francia Köztársaság (képviselik: K. Rispal-Bellanger és C. Vasak, meghatalmazotti minőségben, kézbesítési cím: Luxembourg) beavatkozó, a felperes által a banánpiac közös szervezéséről szóló 1993. február 13-i 404/93/EGK tanácsi rendelet (HL L 47., 1. o.; magyar nyelvű különkiadás 3. fejezet, 13.kötet, 388.o.) 30. cikke alapján benyújtott ideiglenes intézkedések iránti kérelmét elutasító 1997. július 17-i bizottsági határozatnak az Elsőfokú Bíróság T-79/96., T-260/97. és T-117/98. sz., Camar és Tico kontra Bizottság és Tanács ügyben 2000. június 8-án hozott közbenső ítéletével (EBHT 2000., II-2193. o.) történt megsemmisítése alapján a Bizottság által a felperesnek fizetendő kártérítés összegének megállapítása tárgyában, az Európai Közösségek Elsőfokú Bírósága (negyedik tanács), tagjai: H. Legal tanácselnök, P. Mengozzi és I. Wiszniewska-Białecka bírák, hivatalvezető: J. Palacio González főtanácsos, meghozta ítéletét, amelynek rendelkező része a következő:
   
               1)
            
            
               A Bizottság köteles a felperesnek 5 024 192 euró kártérítést fizetni.
            
         
               2)
            
            
               A kártérítést jelen ítélet 139–141. és 145. pontjaiban meghatározott szempontok alapján kell felülvizsgálni.
            
         
               3)
            
            
               A felülvizsgált kártérítés összege a jelen ítélet kihirdetésétől a az összeg teljes megfizetéséig terjedő időszakra számított késedelmi kamattal emelkedik. Az alkalmazandó kamatláb az EKB által a főbb refinanszírozó műveletekre alkalmazandó kamat két százalékponttal növelt összege, amelyet az érintett időszakra kell felszámítani.
            
         
               4)
            
            
               A Bizottság viseli jelen eljárásnak az Elsőfokú Bíróság T-79/96., T-260/97. és T-117/98. sz. ügyben 2000. június 8-án hozott ítéletét (EBHT 2000., II-2193. o.) követő szakasza költségeinek 90 %-át.
            
         
               5)
            
            
               A Tanács viseli jelen eljárásnak az Elsőfokú Bíróság T-79/96., T-260/97. és T-117/98. sz. ügyben 2000. június 8-án hozott ítéletét (EBHT 2000., II-2193. o.) követő szakasza költségeinek 10 %-át.
            
         
               6)
            
            
               A Francia Köztársaság köteles saját költségeit maga viselni.
            
         
      (1)  HL C 357., 1997.11.22.